Finej (Belov sin)
Finej () bio je, u grčkoj mitologiji, sin Belov i Anhinojin, brat Egiptov, Danajev i Kefejev.

Mitologija 

Finej je bio zaručen s Kefejevom kćerkom Andromedom pre no što se ona udala za Perseja; kako je Finej kovao zaveru protiv Perseja, ovaj je njega i ostale zaverenike okamenio tako što im je pokazao Meduzinu glavu. Čini se da je ova priča bila obrađena u Euripidovoj izgubljenoj tragediji Andromedi, no danas se prikaz ovog mita može naći jedino u Ovidijevim Metamorfozama. Prema tom prikazu, Persej je zatražio od Andromede da se uda za njega i obećao da će je za uzvrat osloboditi Keta, morske nemani kojoj je devojka trebalo da bude žrtvovana po nalogu proročišta kao kazna zbog toga što se njena majka Kasiopeja hvalisala da je lepša od Nereida. Persej je uspeo da savlada neman, no dok je na Kefejevom dvoru, na dan svoje svadbe s Andromedom, prepričavao svoj poduhvat, Finej ga je napao ovim rečima:

Finej se verovatno hteo oženiti Andromedom kako bi ojačao svoje šanse za preuzimanje prestola, a ne zato što je voleo devojku. Kefej je prekorio svog brata zbog ovog ispada istaknuvši da Finej nije učinio ništa da pomogne svojoj zaručnici, no Finej je ipak bacio koplje na Perseja. Promašio ga je, ali je tad došlo do žestokog okršaja, u kome su mnogi izgubili život, sve dok Persej, okružen neprijateljima, nije iz torbe izvukao Meduzinu glavu i njome okamenio Fineja i njegove pristalice.

Reference

Literatura 
 .

Grčka mitologija